Rezumatul Studiului 7 - Drumul credinţei

1. **LEGEA ŞI FĂGĂDUINŢA. Galateni 3:21.**
	* Legea şi credinţa au roluri diferite în planul de mântuire.
	* Citind că, prin împlinirea preceptelor legii, omul „va trăi prin ele” (Leviticul 18:5), fariseii înţelegeau că Legea putea da viaţă.
	* De aceea, Pavel trece la a explica rolul legii în viaţa credinciosului.
2. **ÎNCHIŞI SUB LEGE. Galateni 3:22-23.**
	* Expresia „sub lege” poate fi înţeleasă în două feluri:
		+ A fi sub lege ca o formă alternativă de mântuire (Galateni 4:21);
		+ A fi sub condamnarea legii, din pricina păcatului nostru (Galateni 3:10; Romani 6:14-15).
	* Legea acţionează ca un gardian de închisoare: ea îi închide pe toţi cei care o încalcă şi care şi-au atras pedeapsa cu moartea.
	* Cuvintele „sub” şi „închişi” nu trebuie să aibă, obligatoriu, conotaţie negativă:
		+ SUB: Protejaţi sau păstraţi (Filipeni 4:7; 1 Petru 1:5);
		+ ÎNCHIŞI: Prinşi, acaparaţi (Luca 5:6; Romani 11:32).
	* Legea nu era un blestem, ci o binecuvântare. L-a protejat pe Israel de viciile care au dus la distrugerea fizică şi morală a celorlalte civilizaţii.
3. **LEGEA CA ÎNDRUMĂTOR. Galateni 3:24.**
	* În ce sens a fost legea pedagogul nostru?
		+ Ne instruieşte şi ne arată ce este păcatul;
		+ Ne ceartă şi ne condamnă ca şi păcătoşi;
		+ Ne conduce la Hristos – singurul mijloc pentru mântuire.
	* Legea a fost dată pentru a le arăta păcătoşilor nevoia lor de mântuire.
4. **LEGEA DUPĂ CREDINŢĂ. Galateni 3:25.**
	* Hristos ne eliberează de condamnarea legii şi scrie legea Sa în inima noastră (Evrei 8:10). Ce înseamnă aceasta?
	* Fiind iertaţi, nu mai suntem sub condamnarea legii, ci ne bucurăm de privilegiul de a fi sub har (Romani 6:14).
	* Când avem legea scrisă în inimă, se reflectă în viaţa noastră caracterul lui Isus; deoarece legea este o copie a caracterului Său (vezi Matei 5-7).
	* Cum putem coopera în timp ce Dumnezeu îşi scrie legea în inima noastră?